b'\n_START_ARTICLE_\nNikica Brumen\n_START_SECTION_\n\xc5\xbdivljenje in delo\n_START_PARAGRAPH_\nPo diplomi iz matematike 1953 na ljubljanski Prirodoslovno matemati\xc4\x8dni fakulteti je pou\xc4\x8devala na gimnaziji v Murski Soboti. V letih 1957\xe2\x88\x921981 je bila bibliotekarka in upravnica v Pokrajinski in \xc5\xa1tudijski knji\xc5\xbenici v Murski Soboti, nazadnje je bila v nazivu vi\xc5\xa1je bibliotekarke-specialistke. Utrjevala je knji\xc5\xbeni\xc4\x8darstvo v Prekmurju in Porabju ter spodbujala mad\xc5\xbearsko - slovenske kulturne stike. Za svoje delo na podro\xc4\x8dju knji\xc5\xbeni\xc4\x8darstva je leta 1967 dobila \xc4\x8copovo diplomo. Njena bibliografija obsega bibliografije in prispevke s podro\xc4\x8dja knji\xc5\xbeni\xc4\x8darstva, knjigarnarstva in tiskarstva, poro\xc4\x8dila o knjigah in nekaj literarnih prispevkov.'